અહીં નોંધવું ઘટે કે, ગત સુનાવણી સમયે હાર્દિક પટેલ હાજર ન રહેતા સરકારી વકીલે રજૂઆત કરી હતી કે હાર્દિક દર વખતે સામાજિક કારણ બતાવીને ગેરહાજર રહે છે અને કોર્ટના નિયમનું પાલન કરતો નથી. જ્યારે હાર્દિકના વકીલે રજૂઆત કરી હતી કે, હાર્દિક પટેલ ઉપવાસ પર છે અને તેની તબિયત નાદુરસ્ત હોવાથી હાજર નથી રહ્યો. જે મામલે કોર્ટે કડક વલણ અપનાવતા 14 સપ્ટેમ્બરે હાર્દિકને ફરજિયાત હાજર રહેવાનો આદેશ કર્યો હતો. ત્યારે આજે હાર્દિક પટેલ દિનેશ બાંભણિયા અને ચિરાગ પટેલ સેશન્સ કોર્ટમાં હાજર રહેવાની સંભાવના હતી પરંતુ દિનેશ બાંભણિયા ગેરહાજર રહ્યા હતા, જેથી ચાર્જફ્રેમ દાખલ થયો નથી.